Ribe Stifts Adresseaviser, 1836-11-25
Udenlandske Efterretninger. Portugal. Nogle ubestemte tidligere Rygter om en Contrarevolution i Lissabon ere ved directe Efterretninger sammestedsfra stadfæstede. Et Forsøg paa at tilveiebringe en Contrarevolution har virkelig fundet Sted; men det fik et bedrøveligt Udfald. Hofpartiet, hvorfra Forsøget udgik, viste, uagtet det blev understøttet fra den engelske Flaade, en saadan Mangel paa Kraft og Bestemthed, at det Hele, ogsaa under langt gunstigere Omstændigheder, maatte være mislykket, og den afgjorte Modstand, som Forsøget fandt hos alle Klasser af Hovedstadens Befolkning, afgav Beviis paa, at Folket virkelig holder den paa demotratiske Grundsætninger byggede Forfatning, og at den Revolution, som for kort Tid siden iværksattes, ikke var en følge af en blot øieblikkelig Opbrusning. Det var d. 3die November og Aftenen, at Dronningen forlod Slottet Necessidades og begav sig til Belem, hvorhen hun lod kalde Ministrene og andre høie Embedsmænd i Hovedstaden, tilligemed samtlige Linietropper. Af disse blev dog kun en Deel afsendt. Ministrene indfandt sig alle, undtagen Finantsministeren Sa da Bandeira; de fik endnu samme Nat deres Afsked; et nyt Ministerium blev udnævnt; Chartet af 1826 blev ved en Proclamation testitueret, og et Amnesti=Decret blev udstedt. Saasnart det Forefalde om Morgenen blev bekjendt i Lissabon, kaldte Generalmarschen Nationalgaden til Vaaben; denne forsamlede sig paa Campo d'Ourique, erklærede Dronningen for en Fange og traf Anstalter "til at befrie hende af de Fremmedes Hænder". Man besluttede imidlertid først at underhandle, og allerede havde Hr. Passos Mandel begyndt at opsætte en Skrivelse, da der. Lung og Jose Maria de Sousaa ankom, som Deputerede, fra Belem og meddeelte Nationalgardens befalingsmænd det Budskab fra Dronningen, at hendes Raadgivere indsaae Nødvendigheden af et Forlig, og at hun ikke havde troet, at Forfatningen af 1820 saa ganske stemmede overeens med Folkets Villie. Hun bad derfor, at Commissærer maatte sendes til Belem, forat træde i Underhandling, med en af hende udnævnt Commission. DHr. Passos afsagt, bye. Mangel og Sousa Sareiva bleve afsendte til Belem, hvor de strax efter Ankomsten traadte sammen med Marquis Saldanha, Hertugen af Palmella og Hr. Trigosa, og modtoge af dem Forslag til Forlig. Under disse Forhandlinger vare Folkets Deputerede udsatte for Trusler og Forhaanelser, ja, uagtet Saldanhas og Terceiras Bestræbelser, kom endog deres Liv i Fare. Paa Efterretning herom vilde Nationalgarden drage til Belem forat befrie dem; men et beroligende Brev fra Hr. Passos holdt dem tilbage, og de Deputerede ankom kort efter med de modtagne Forslag. Nationalgardens truende Bevægelser havde imidlertid sat Dronningen i Skræk og bragt hende til at anholde om Hjælp fra den engelske Flaade, hvorfra strax 350 Marine soldater landsattes, som opstillede sig ved Junqueira, og hvis Forposter afviste Folkets Commissærer, da de vilde vende tilbage til Belem med Svar paa Regjeringens Forslag. Derefter forsamlede sig om Morgenen d. 5te Troppernes og Nationalgadens befalingsmænd, Commissærerne og flere Borgere, og fattede den Beslutning, at Underhandlingerne skulde afbrydes, saalænge det portugisiske Territorium krænkedes af fremmede Tropper, og Dronningen aabenbart ikke raadte over sine egne Handlinger. Denne Beslutning blev endnu tidlig om Morgenen tilstillet Saldanha ved en Parlamentær. Paa Dronningens Anmodning gik da de engelske Marinetropper igjen ombord, og kort derefter indtraf Saldanha med Fuldmagt til at jevne Sagen, hvilket heller ingen Vanskelighed havde, de han erklærede, at Dronningen føiede sig efter Folkels Villie og navnlig, i Overeensstemmelse med dets Ønske, havde overdraget Sa da Bandeira at danne er nyt Ministerium. Denne udnævnte af sine tidligere Colleger Hr. Passos Mangel til Indenrigsminister og Hr. Vicita de Castro til Justitsminister, samt forbeholdt sig senere at gjøre Ministeriet fuldtalligt. Dronningen vendte derpaa, under Folkets Jubelraab, tilbage til Slottet Necessidades; Nationalgarden skiltes ad, og Hovedstaden blev om Aftenen illumineret. Dronningens betydeligste Tilhængere. Hertugerne af Palmella og Tercera, Baron Randuffe, Hr. Silva Carvalho o. fl. A. begave sig, da hendes Majestæt vendte tilbage til Lissabon, ombord paa det engelske Linieskib "Malabar"; Saldanha alene blev tilbage. Palmella og Carvalho ere siden ankomne til Engelland. Det nye Cabinet gik frem med storste Maadehold og viste et forsonligt Sind mod deres politiske Modstandere. - Saaledes endtes denne Contrarevolution, som imidlertid dog kostede Blod. Den forhenværende Indenrigsminister, Agostinho Freire, blev skudt af Nationalgaden, da han midt under Gjæringen i fuld Pragt vilde kjøre til Belem, og en Strid mellem Municipalgarden og den fra Belem tilbagevendende Marinebrigade, som havde været paa Hoffets Parti, kostede 17 Md. Livet.